google/wiki40b huggingface dataset:
Menigheten Samfundet

Virksomhet

Kirken har to lokalavdelinger: Menigheten Samfundet i Egersund, som har kirker i Egersund og Helleland; og Menigheten Samfundet i Kristiansand, som har kirker i Kristiansand, Søgne og Randesund. Menighetens første forstander i Egersund og Helleland var Torkild Valand.
Samfundet «tror, bekjenner og lærer at Den hellige skrift, Det gamle og Det nye testamente, i rett oversettelse etter grunnteksten, er Guds sanne, åpenbarte ord og derfor den eneste visse og fullkomne regel for tro, lære og liv. Det er også aldeles nødvendig til salighet at det skrevne Guds ord til enhver tid fremlegges i ren og rett forkynnelse av levende vitner, og at sakramentene, den hellige dåp og den hellige nattverd, blir forvaltet rett i alle deler. Med levende vitner forstås menn som er i live, lært av Gud og ordentlig kalt». Teologien er ortodoks luthersk, og teologisk sett var det uenighet om «Johannes-dåpen» (hvorvidt Johannes Døperens dåp av Jesus er underordnet og mindre viktig enn den dåpspraksis som Jesus selv innstiftet) som forårsaket etableringen av et eget kirkesamfunn. 
Menigheten bruker ikke presteklær, og holder seg til den norske kirkes ordning fra før 1890. Gudstjenestelivet er preget av pietistiske og barokke salmer, av blant annet Kingo.
Menigheten har preg av å være et lukket trossamfunn, med restriktiv holdning til omverdenen, kontroll med meninger og adferd, og med avvisning av utbrytere.

Skoler

Menigheten driver fire private grunnskoler. Den største skolen ligger i Kristiansand og er en 5–10 skole med 180 elever. På Dvergsnes i Randesund ligger en barneskole med 36 elever fra 1.–4. trinn, og i Søgne en skole med 67 elever fra 1.–4. trinn. Det er også egen skole i Egersund med 75 elever på 1.–10. trinn. Det er kun menn som kan ha lederverv på skolene. 
Svein Hallvard Torkildsen, som var lærer og undervisningsinspektør ved Samfundets Skole i Kristiansand, ble tildelt Holmboeprisen i 2005. Nils Bernt Andersen er marinbiolog og lærer ved skolen i Egersund; han mottok The EFDA prize ved konferansen Science of Stage 2 i Grenoble 2007.
Petr Kozák

Karriere

Kozak hadde en kort karriere på internasjonalt nivå. Han deltok i kun to verdensmesterskap i orientering. Kozak debuterte i VM på hjemmebane i Marienbad i 1991. Der gikk han sensasjonelt til topps på kortdistansen og vant gull foran svenskene Kent Olsson og Martin Johansson. Han ble nummer 27 på klassisk distanse under samme mesterskap. Kozak representerte Tsjekkia da han to år senere deltok i VM i West Point i USA. Han greide ikke følge opp brsgden fra to år tidligere og endte mesterskapet med 18.-plass på den klassiske distansen og 8.-plass på stafetten.
TANSTAAFL

TANSTAAFL er et akronym for det engelske uttrykket There Ain't No Such Thing As A Free Lunch («Det finnes ikke noe slikt som en gratis lunch») og blir brukt som bakgrunnstema av Sci-fi-forfatteren Robert Heinlein i flere av hans bøker.
Det refererer til en hovedtanke om at ingenting egentlig er gratis. Noen må betale. Hvis noe ser gratis ut, må man være på vakt: Hva er motivet? Hva skjer hvis jeg tar mot? Hva forventes videre?
Hjorten Revy- og Varietéteater

Hjorten Revy- og Varietéteater, også kalt Trondhjems Tivoli Hjorten eller bare Hjorten,  var et underholdnings- og serveringssted i Trondheim. Det ble startet i Ila i 1867 av Hans Lemvig Christiansen. I starten het stedet Christiansens Have, men fikk under nye eiere på 1880-tallet navnet Hjorten. Bygningen i Ila der det hele startet var i den gamle Klæthgården hvor det hadde vært overnatting og servering gjennom årtider. 
Hjorten hadde sin storhetstid fra 1890-årene frem til første verdenskrig. Blant annet hadde den svenske trubaduren og revyskuespilleren Ernst Rolf sitt gjennombrudd på Hjorten i 1911. Etter at Christiansen døde i 1879, fikk Hjorten tyske eiere, deriblant Rudolf Gehe og Fritz Topp. Tyskerne reiste på såkalte «underholdningsbørser» i Hamburg og Berlin og hentet internasjonale artister og musikere til Hjorten.
I tillegg til revyer, blant annet studentenes UKE-revy, kom det en strøm av omreisende artister og skuespillere til Hjorten. Blant annet kom det afrikanere og inuitter fra Canada som viste frem sin kultur og levemåte mot betaling. 
Hjorten besto av en rekke bygninger og et stort hageanlegg. Det karakteristiske restauranthuset i dragestil ble tegnet av arkitekt Karl Norum og bygget i vestenden av Ilaparken i 1899. Underholdningen ved Hjorten opphørte i 1947, mens restaurantdriften fortsatte til den også stengte i 1955. Huset forfalt og ble revet i 1961 for å gi plass til Ila alders-og sykehjem.
Skanse

Skanse er et forsvarsverk bygget i tre, stein eller jord. Vanligvis brukes ordet skanse om et forsvarsverk som er av midlertidig art og raskt bygget opp like før eller under strid. I enkelte tilfeller har det senere blitt bygget et anlegg av mer permanent karakter og navnet «skanse» kan ha fulgt med i inn i navnet til det permanente anlegget.
Ordet skanse ble brukt flere steder i Nord-Europa fra middelalderen fram mot slutten av 1800-tallet. I Norge er flere av de mindre anleggene frem til ca. 1814 omtalt som skanser mens mindre, semipermanente stillinger for Posisjonsartilleriet frem mot 1905 ble omtalt som batterier jfr. for eksempel Isesjøbatteriet. Ordet skanse kommer fra latin absconsus, via det franske esconce. Ordet er nært knyttet til det tyske schanze og det nederlandske schans. Det opprinnelige ordet har mange betydninger men hentyder til noe dekkende eller beskyttende.
Cylindroderoides

Utbredelse

Slekten er utbredt i Sør-Amerika (Peru, Brasil, Uruguay).
George Thornewell

Biografi

George Thornewell startet sin profesjonelle fotballkarriere i Derby County i mai 1919. Fire år senere fikk han sin landslagsdebut for England da de spilte mot Sverige i Stockholm. Kampen endte 4-2 og Thornewell noterte seg for et av målene.
I desember 1927 gikk George Thornewell til Blackburn Rovers før han i 1929 returnerte til Derbyshire for å spille for Chesterfield. Hans fjerde og siste klubb var Newmark Town som skrev kontrakt med i august 1932.
Etter fotballkarrieren drev han i mange år en pub i Duffield.
Stethoscophic Notion

Stethoscophic Notion er et musikkalbum med Dipsomaniacs, utgitt i 2001. Stethoscopic Notion ble utgitt på vinyl i totalt 500 eksemplarer på Apartment records (aparec020), 400 på svart vinyl og 100 på rosa.
O' Horten

Handling

Odd Horten er lokomotivfører som kun har seiersetappen igjen før han skal pensjoneres. I hele sitt arbeidsaktive liv har Horten kjørt tog på Bergensbanen, og nå er det siste reis. I det Horten mister sitt siste tog, blir reisen alt annet enn slik det skal være. Og som så mange ganger før handler Hamers film om eldre menn som havner i situasjoner som er langt fra forutsigbare.
Tåtten om Torstein den nysgjerrige

Tåtten om Torstein den nysgjerrige (Þorsteins þáttr forvitna) er en tått, en kort islendingesaga fra slutten av 1200-tallet. Historien foregår i Norge i Harald Hardrådes styretid (1046–1066) og handler om Torstein «who survives a testing journey undertaken as penance for his earlier compulsive curiosity».
Torstein ser i kongens bag mens kongen bader, og legger merke til to gylne knivskaft. Som straff for sin nysgjerrighet blir Torstein sendt ut i verden for å finne grener av det samme gylne treet som knivskaftene er laget av. Han får ingen reiseanvisninger. Han legger seg til å sove under Hellig Olavs skrin, og får råd i en drøm. Senere, underveis på reisen, får han nye råd av en eneboer før han finner øya med det gylne treet. Her henter han grenene og må rømme fra slangen som vokter treet. Med Hellig Olavs hjelp rømmer han, kommer tilbake til Norge og blir forsonet med kong Harald. De to kjemper deretter sammen i slaget ved Stamford Bridge, hvor begge dør.
Tåtten kan først oppfattes som et exemplum, en advarsel mot nysgjerrighet, og minner i så måte om mange av tættene som skildrer islendinger ved det norske hoffet. Deretter endrer historien karakter, og inneholder svært mange av de klassiske elementene i et folkeeventyr, slik Vladimir Propp har beskrevet eventyrenes struktur. Tåtten inneholder også flere overnaturlige og eksotiske elementer enn noen annen av de islandske tættene.
Teksten finnes bare i håndskriftet Flateyjarbók. Det har vært antydet at historien har likhetstrekk med en historie om kong Harald Hardrådes opplevelser i Konstantinopel, som gjengis både i Morkinskinna og Flateyjarbók, og dertil i Gesta Danorum: Sammen med vennene Úlf Stallare og Halldór Snorrason blir Harald innesperret i et fangehull hvor de må slåss med en menneskeetende drage.
Oversatt til norsk av Hilde A. Bliksrud i fembindsverket Islendingesagaene, 2014.
Umuligheten av å leve

Umuligheten av å leve er en boksingel av Stig Sæterbakken, utgitt av Flamme Forlag i 2010. Boken er et bekjennelsesskrift, om barnsligheten som forfatterens dominerende personlighetstrekk, om vanskene med å ta livet på alvor, og om den grunnleggende sorg som hefter ved tilværelsen, samme hvor godt man har det. Essayet er del to i en singel-trilogi, som ble påbegynt med Ja. Nei. Ja. i 2009, og hvor siste del er forventet utgitt i 2011.
Ferjesambandet Vennesund–Holm

Vennesund–Holm er et ferjesamband som krysser Bindalsfjorden som del av fylkesvei 17 på Helgeland, mellom Vennesund ferjekai i Sømna og Holm ferjekai i Bindal. Sambandet drives av Torghatten Trafikkselskap.
Ferjestrekningen har en lengde på 5,5 km og en overfartstid på 20 minutter, og blir betjent av MF «Lysingen» 15 ganger daglig om hverdagen. 2014 var årsdøgnstrafikken 305 kjøretøyer.
Stamnos

Stamnos (flertall stamnoi)  er en gresk vasetype. Den kan minne om en amfora, og ble brukt til å oppbevare eller blande væsker. En stamnos er flatere i formen enn en amfora, rund og med brede skuldre og har alltid flat bunn slik at den kan stå stødig. Den har to horisontale hanker plassert høyt på kroppen. Den har en relativ uvanlig form for beholdere, men er beslektet med formen til kratér og har tilsvarende funksjon. Imidlertid hadde en del stamnoi deksel, noe som indikerer at de også ble benyttet i lager.
De ble framstil på slutten av 500-tallet f.Kr. og fram til slutten av 400-tallet f.Kr. De fleste har blitt funnet i Etruria. Navnet kan ha sin opprinnelse i dens form i antikken, men ikke nødvendigvis utelukkende.
Vinter-OL 2018

Arenaer

De fleste øvelsene som foregikk på snø ble arrangert innen fylket Pyeongchang, mens utfor, super-G og alpin kombinasjon ble arrangert i nabofylket Jeongseon. Øvelsene på is innendørs ble arrangert i Pyeongchangs naboby Gangneung.

Valg av arrangørby

Den internasjonale olympiske komité tok beslutningen om arrangørsted den 6. juli 2011 på sitt møte i Durban i Sør-Afrika.

Søknadsprosess

I Norge var det tre arrangører som konkurrerte om å bli Norges søkerkandidat: Trondheim (søkerkomité: Trondheim 2018), Tromsø (søkerkomité: Tromsø 2018) og Oslo/Lillehammer (søkerkomité: Oslo/Lillehammer 2018). 30. mars 2007 besluttet Idrettsstyret ved Norges idrettsforbund og olympiske og paralympiske komité at Tromsø skulle bli Norges kandidat.
Avstemningen ble gjort i to runder. Trondheim gikk ikke videre fra første runde, og i andre runde fikk både Tromsø og Oslo/Lillehammer seks stemmer. Idrettspresident Odd-Roar Thorsen avgjorde dermed avstemningen med sin dobbeltstemme, som gikk til Tromsø. Dermed ble det opp til Stortinget om Norge skulle søke OL til Tromsø i 2018. Valget førte til en generell misnøye blant en andel av befolkningen som ikke ønsket et OL i Tromsø.
I slutten av september 2008 ble det gjennomført en kontrollrapport av Veritas, som viste at de statlige utgiftene ville bli dobbelt så høye som arrangørene hadde budsjettert. Tromsø 2018 hadde siden Brennpunkt-dokumentaren Bak lukkede dører – spillet om et OL den 19. februar 2008 slitt med lav oppslutning i befolkningen, og kultur- og kirkeminister Trond Giske uttalte at det var opp til idretten å bestemme skjebnen til OL. 6. oktober ble det besluttet at NIF skulle trekke søknaden om Tromsø som OL-kandidat, da 9 av 12 representanter i idrettsstyret stemte for å trekke søknaden.
Andre søkerbyer var Zakopane med Kraków, Sanok med Ustrzyki Dolne, Zagórze, Vaduz, Gorenjska, Östersund/Åre, Falun, Jaca, Almaty, Sofia, Stara Planina, München med Garmisch-Partenkirchen og Schönau, Bursa, Santiago og Bsharri.
Den sørkoreanske kandidatbyen til lekene i 2010 og 2014 Pyeongchang ble på ny kandidat til lekene i 2018, og ble så tilslutt utpekt til arrangør for lekene i 2018.

Kringkasting

29. juni 2015 annonserte Den internasjonale olympiske komité at Discovery Communications hadde fått tildelt OL-rettighetene i Europa fra 2018 til 2024.

Sverige

I Sverige ble fjernsynssendningene vist på Discovery Networks Swedens kanaler, mest Kanal 5.

Dopingsaker

Den 13. februar ble den japanske kortbaneskøyteløperen Kei Saito den første utøveren som ble utestengt for doping under Vinter-OL 2018. Senere testet den russiske curlingspilleren Alexander Krushelnitskiy positivt for det forbudte stoffet meldonium. Han og Anastasia Bryzgalova, som representerte olympiske utøvere fra Russland, ble dermed fratatt bronsen i mixpar, som medførte at Norge som tidligere tapte bronsefinalen ble tildelt bronse. Slovenias ishockeyspiller Žiga Jeglič ble også tatt i doping og utestengt for resten av lekene.
Siam Paragon

Siam Paragon er et kjøpesenter i Bangkok i Thailand. Senteret ble åpnet i 2005 og selger blant annet merkevarer som Gucci, Burberry og Chanel. Bilmerker som Ferrari og Lamborghini har også butikker i senteret. Målgruppen for Siam Paragon er thailands velstående samt turister. Kjøpesentret ligger rett ovenfor Siam Center og i nærheten av CentralWorld og MBK.

Fasiliteter

Med 8 etasjer er bruksarealet på kjøpesenteret over 300 000 m², og det huser over 270 butikker og restauranter. Siam Ocean World, Sørøst-Asias største akvarium, ligger også i bygget.
VPK-7829 Bumerang

VPK-7829 Bumerang (russisk: Бумеранг) Boomerang er et amfibisk pansret personellkjøretøy med åtte hjul utviklet for Den russiske hæren.

Design

Panseret, som er keramisk, vil beskytte mannskapet mot granatsplinter. 8x8 hjul med 750 hk dieselmotor.
Haxo

Haxo er en spøkelsesstasjon på metroen i Paris.
Stasjonene Porte des Lilas (linje 3) og Pré Saint-Gervais (linje 7) var planlagt sammenknyttet på 1920-tallet. Metroens driftsselskap, Compagnie du Chemin de Fer de Paris (CMP), mente dette ikke ville lønne seg, men allikevel ble det bygget tunneler og stasjoner på strekningen. Et enkeltspor, kalt La voie des Fêtes (no. «Festival-linjen»), forbinder Place des Fêtes med Porte des Lilas, og en mellomliggende stasjon ble bygget. Navnet på denne stasjonen var Haxo.
Det ble også bygget et annet enkeltspor mellom de samme to stasjonene for trafikk i motsatt retning. På denne strekningen ble det ikke bygget noen mellomliggende stasjon.
Stasjonen Haxo har aldri vært tilgjengelig for publikum, idet det aldri ble bygget noen innganger.
Anine Stang

Biografi

Som barn spilte Stang i flere barnemusikaler og barne- og ungdomsserier, blant annet i Midt i smørøyet på NRK. Hun skrev sin første låt da hun var ti, og som femtenåring fikk hun platekontrakt med Sony Music Entertainment, men valgte senere å bryte kontrakten på grunn av uoverensstemmelser. Da hun var fjorten, ble hun diagnostisert med rygglidelsen skoliose. Fra fjorten- til sekstenårsalderen måtte hun gå med et hardplastkorsett for å forhindre at ryggen skulle kurve seg enda mer, og fikk beskjed av legene at hun måtte slutte med sang og dans.
Etter å ha gått musikk/dans/drama-linjen ved Fagerborg videregående skole flyttet hun til New York, der hun studerte filmskuespill ved New York Film Academy sommeren 2004. I 2005 kom hun, som den andre nordmann i historien, inn på låtskriverskolen MusikMakarna i Sverige. Hun startet et band med blant annet Kim Nordbæk fra rockebandet Span. De kalte seg «Million Dollar Baby», spilte på by:Larm i 2006, og varmet opp for Briskeby. I 2006 deltok hun i Kjempesjansen på NRK1 der blant annet konkurrerte mot Alexander Rybak. Hun gav ut sangen «Moments of Magic» på eget plateselskap, og fikk den listet på flere radiostasjoner. Sangen havnet på Norsktoppen. I kjempesjansen vant hun endel penger, og i 2007 flyttet hun til Los Angeles.

USA

I Los Angeles skaffet Stang seg band, og spilte for blant annet på rockeklubben «The Viper Room». Hun kom på annenplass i en rockekonkurranse i regi av FM 98.7, en av Los Angeles radiostasjoner. Dommerne mente hun hadde konkurransens beste låt. I 2008 havnet Stang på bransjebladet Music Connection sin liste over «Hot 100 Unsigned Artists» i USA.
Bill Siddons, ex-manager for The Doors var Stangs viktigste støttespiller og mentor i løpet av de tre årene i Los Angeles. Hun har skrevet låter med blant annet Richard Fortus, en studiomusiker som også har spilt med Guns N' Roses, og spiller gitar på hennes første single Trying You On.

Tilbake i Norge

Etter tre år i Los Angeles ble hun tilbudt platekontrakt av Universal Music, og flyttet tilbake til Norge. Musikkvideoen til Trying You On lå lenge på Topp 10-listen på MTV og ble omtalt av kjendis-bloggeren Perez Hilton. Hun har varmet opp for a1 på Rockefeller og opptrådte på NRJ In the Park på 2010 foran 25 000 tilskuere på Norway Cup. Hun spilte på Sommerspillet i Arendal og deltok i sesong tre av Zebra Grand Prix i 2010.
I desember 2010 gav hun ut låten «Christmas Card» til Røde Kors der alle inntektene fra salget gikk til Røde Kors Ungdom. I 2011 deltok hun i det store korslaget på TV 2.
I 2012 flyttet hun til Stockholm, startet sitt eget plateselskap «Electric Stardust» og gikk tilbake til sitt opprinnelige artistnavn, Anina. Hun slapp låten «Brain Break» - første single fra det nye prosjektet i august 2012.
I 2013 deltok hun i Melodi Grand Prix i den 3. delfinalen med sangen «The Young».
Gjertruds sigøynerorkester

Gjertruds Sigøynerorkester er en norsk musikergruppe som blir ledet av fiolinisten Gjertrud Økland.
Gruppen har spilt sammen siden 1989 med besetningen Helene Waage (cello, sang), László Rácz (hakkebrett/cimbalom), Pål Torstensen (kontrabass), Georg Michael Reiss (klarinett, tárogáto), Tom Karlsrud (trekkspill) og Trond Villa (bratsj).
Gjennom studieturer var orkesteret tidlig opptatt av den ungarske sigøynermusikk. Senere har de i tillegg spesialisert seg på sigøynermusikk fra [Russland] og Romania. Klezmer og jiddisch musikk har også tilkommet repertoaret. De har utgitt flere plater. Orkesteret spilte på Elias Akselsens Høstdrømmer fra 1999, og har samarbeidet med Akselsen flere ganger, både på plate og i konserter.
Itaú Unibanco

Itaú Unibanco er en brasiliansk bank. Den blei grunnlagt 4. november 2008, etter en sammenslåing av Banco Itaú og Unibanco, og har hovedkontor i São Paulo.
Grisungbekken

Geografi

Elven er 15,2 km lang, drenerer et nedbørsfelt på 44,5 km² med fjerneste kilde i dalsøkket opp mot Einøvlingseggen (1 676 moh.); Bekkjeslågån på grensen mellom Lesja og Dovre. Hele Grisungelven har sitt løp gjennom den slake og vide Grisungdalen med et fall på 1,55 %, fra 1 235 moh. til 1 000 moh. Dalen starter sørfra i Lesja kommune der hvor Grisungvatni ligger, går nordover og bytter navn til Drivdalen der elven Svone, ved samløpet med Kaldvella, får navnet Driva. Grisungvatni er ikke kilde til Grisungelva men drenerer sørover via en bekk med samme navn ut i Grøna og i Gudbrandsdalslågen etter samløp med Jora

Landskap

Grisungbekken ligger i nedbørsfeltet Øvre Driva (424 km²) som omfatter fjellområdene sør for Åmotsdalen, selve Drivdalen fra nordgrensa for Drivdalen landskapsvernområde og sørover til grensen for dette feltet. Grisungbekken løper sammen med Svone ca. 3 km nord for Hjerkinn stasjon og 2,7 km sør for grensen mellom Oppdal og Dovre.
Landskapet domineres av runde tertiære former rundt vidstrakte dalformer (Grisungdalen og Stroplsjødalen). Det yngre kvartære landskapet er formet av isbreer og smeltevannselver og markerer seg i Svånåtindans og Snøhettas botner. Dalene i området er av forskjellig opprinnelse og form. Grisungdalen, Svånådalen og Stroplsjødalen representerer en tidlig utviklingsperiode og skiller seg tydelig fra den tidsepoken som skapte den trange Drivdalen med bratte lier, der fosser fra sidedaler i høyereliggende områder i fjellet har sine nedløp.

Vern

Vassdraget er vernet i sammenheng med verneplan 108/2 Driva (øvre deler).
Universitetet i Tokyo

Universitetet i Tokyo (東京大学 Tōkyō daigaku) er et universitet i Tokyo i Japan. Det ble grunnlagt i 1877 som Det keiserlige universitet (som senere ble omdøpt til Tokyo keiserlige universitet). Universitetet har 10 fakulteter, omkring 2500 vitenskapelig ansatte og totalt omkring 28 000 studenter fordelt på fem campuser. Universitetet i Tokyo regnes per 2017 som Japans ledende universitet.
Alt er alt ingenting er mer

Alt er alt ingenting er mer er et musikkalbum med Stengte dører, utgitt i 1991.
Kawit

Kawit (tidligere Cavite El Viejo) er en bykommune i den filippinske provinsen Cavite. Under folketellingen i 2000 kom man til et befolkningstall på 62 751 i 13 510 husholdninger, men befolkningen turde være raskt voksende på grunn av nærheten til den raskt ekspanderende hovedstadsregionen Metro-Manila i nordøst.
Kawit er fødebyen til Emilio Aguinaldo, som var Filippinenes første president.
Meitan

Meitan (kinesisk: 湄潭县, pinyin: Méitán Xiàn) er et fylke i byprefekturet Zunyi i provinsen Guizhou i Folkerepublikken Kina.
Befolkningen var på 440 758 innbyggere i 1999.

Kulturminner

Zhejianguniversitetets gamle campus i Meitan (Meitan Zhejiang daxue jiuzhi, 湄潭浙江大学旧址) ble i 2006 tilføyd på Folkerepublikken Kinas liste over kulturminner.

Samferdsel

Kinas riksvei 326 løper gjennom området. Den begynner i Xiushan i Chongqing og går mot provinsen Guizhou, og ender i Hekou i Yunnan, ved grensen til Vietnam og den vietnamesiske byen Lao Cai.
Nedre Telemark tingrett

Nedre Telemark tingrett er en førsteinstansdomstol under Agder lagdømme. Tingretten ligger i Skien i Telemark og dekker kommunene Bamble, Drangedal, Kragerø, Nome, Porsgrunn, Siljan og Skien. Domstolen består av en sorenskriver (for tiden Jahn Mydland), syv tingrettsdommere og tre dommerfullmektiger. Domstolen har også en administrasjonssjef og flere saksbehandlere.
Barkam

Fylket Barkam (kinesisk: 马尔康县 ; pinyin: Mǎ'ěrkāng Xiàn; tibetansk : འབར་ཁམས་ / 'Bar-khams) er en administrativ enhet i det autonome prefektur Ngawa for tibetanere og qiangfolk i provinsen Sichuan i Folkerepublikken Kina. Befolkningen var på 54.735 i 1999.

Kulturminner

Landsbyen Zhuokeji Tusiguan (Zhuokeji tusiguan zhai, 卓克基土司官寨) fra Qing-dynastiets tid og diaolouen i Zhibo (Zhibo diaolou, 直波碉楼) er oppført på Folkerepublikken Kinas liste over kulturminner.

Samferdsel

Kinas riksvei 317 løper gjennom området. Den fører fra Chengdu til Nagqu i Tibet.
Affidavit

En affidavit er en skriftlig uttalelse av rettslig betydning. Den betraktes som et vitnemål og foregår under ed, ofte foran notarius publicus.

Etymologi

Opphavet til ordet affidavit er latin «han har forpliktet seg».